Szám: 2505-76/2024.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**66/2024. (II.29.) Kgy. sz. határozatában** a Közgyűlés a szociális munka területén dolgozók részére kitüntető díjak adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntetések a Szociális Hét keretében átadásra kerültek.

**169/2024. (V.30.) Kgy. sz. határozatában** a Közgyűlés az egészségügy területén dolgozók részére kitüntető díjak adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntetések átadása a 2024. július 3. napján megtartott Semmelweis napi díjátadó ünnepségen, valamint a „Pro Sanitate Savariae” Életmű-díj átadása a 2024. november 9. napján megtartott Szent Márton Díjátadó Gálán megtörtént.

**172/2024. (IX.26.) Kgy. sz. határozatában** a Közgyűlés hozzájárult az Önkormányzat és a Derkovits Városrészért Egyesület között létrejött támogatási megállapodásban szereplő elszámolási határidő módosításához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A szerződés módosítása aláírásra került.

**173/2024. (IX.26.) Kgy. sz. határozatában** a Közgyűlés hozzájárult az Önkormányzat és a Szombathelyi Turisztikai és Testvérvárosi Egyesület között létrejött támogatási megállapodásban szereplő elszámolási határidő módosításához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A szerződés módosítása aláírásra került.

**178/2024. (IX.26.) Kgy. sz. határozatában** a Közgyűlés a Szombathelyi MÁV Haladás VSE felügyelőbizottságába, valamint elnökségébe egy-egy tag delegálásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az egyesület a döntésről értesítésre került.

**184/2024. (IX.26.) Kgy. sz. határozatában** a Közgyűlés felkérte a városi képviselőket, hogy a menetrend módosítására vonatkozó javaslataikat 2025. január 31. napjáig küldjék meg a Városüzemeltetési Osztály részére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A városi képviselőket felkérő levél 2024. október 10. napján megküldésre került.

**187/2024. (IX.26.) Kgy. sz. határozatában** a Közgyűlés támogatási kérelem benyújtásáról döntött a TOP Plusz-6.2.1-23 azonosító számú, „Fenntartható versenyképes városfejlesztés” című pályázati felhívásra.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** 2024. október 11. napján a támogatás iránti kérelem benyújtásra került, amelyre hiánypótlási felhívás érkezett. A hiánypótlásnak az Önkormányzat 2024. november 5. napján eleget tett. A kisajátítási eljáráshoz szükséges termőföld máscélú hasznosítására vonatkozó engedély mellékletét képező talajvédelmi terv megrendelésre került.

**190/2024. (IX.26.) Kgy. sz. határozatában** a Közgyűlés jóváhagyta az „ANTI-addict – Közös drogprevenciós képzési program kialakítása és megvalósítása az osztrák-magyar határtérségben” című pályázat benyújtását.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A pályázat benyújtásra került.

**193/2024. (IX.26.) Kgy. sz. határozatában** a Közgyűlés a Haladás 1919 Labdarúgó Kft. megalapításával kapcsolatos döntéseket hozott.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A társaság a cégnyilvántartásba bejegyzésre került, az NBIII-as indulási jog átvételére vonatkozó megállapodás egyeztetés alatt van.

**208/2024. (IX.26.) Kgy. sz. határozatában** a Közgyűlés a Savaria Városfejlesztési NKft. részére biztosított tagi kölcsön visszafizetési határidejének meghosszabbításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A tagi kölcsön szerződés módosítása aláírásra került.

**210/2024. (IX.26.) Kgy. sz. határozatában** a Közgyűlés felkérte a polgármestert, hogy az Önkormányzat költségvetése terhére biztosítson 400 millió forint keretösszeg erejéig tagi kölcsönt a SZOVA NZrt.-nek.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A tagi kölcsön szerződés aláírásra került.

**212/2024. (IX.26.) Kgy. sz. határozatában** a Közgyűlés döntött a Vas Megyei Temetkezési Kft. ügyvezetője munkaszerződésének közös megegyezéssel történő megszüntetéséről, valamint megválasztotta a társaság új ügyvezetőjét.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A megszüntető okirat a régi ügyvezetővel, valamint az új ügyvezető munkaszerződése aláírásra került.

**213/2024. (IX.26.) Kgy. sz. határozatában** a Közgyűlés megválasztotta a Vas Megyei Temetkezési Kft. könyvvizsgálóját, és felhatalmazta a polgármestert az alapító okirat módosításának aláírására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az alapító okirat módosítása aláírásra került.

**217/2024. (IX.26.) Kgy. sz. határozatában** a Közgyűlés egyetértett azzal, hogy a bérleménykezelési feladatok 2025. január 1. napjától a SZOVA NZrt. keretei közül kerüljenek át Szombathely Megyei Jogú Város Polgármesteri Hivatalához, és felkérte a polgármestert az átszervezéssel összefüggő dokumentumok módosításának előkészítésére.

**Vinczéné Dr. Menyhárt Mária, az Egészségügyi és Közszolgálati Osztály vezetője, Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője és Nagyné Dr. Gats Andrea, a Jogi és Képviselői Osztály vezetője jelentik:** A dokumentumok módosításának előkészítése további egyeztetéseket igényel, ezért a beszámoló végén található határozatban javaslatot teszünk a határozat határidejének módosítására.

**219/2024. (IX.26.) Kgy. sz. határozatában** a Közgyűlés a szombathelyi 1705/84 hrsz.-ú, kivett „közterület” megnevezésű ingatlan 2145 m² nagyságú részének törzsvagyoni körből kivonásáról és üzleti vagyonba átsorolásáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az érintettek a forgalomképessé válásról értesítésre kerültek. A telekalakítási kérelem benyújtásra került.

**224-230/2024. (IX.26.) Kgy. sz. határozataiban** a Közgyűlés tudomásul vette az önkormányzat által alapított alapítványok működéséről készített beszámolókat.

**Nagyné Dr. Gats Andrea, a Jogi és Képviselői Osztály vezetője jelenti:** A döntésekről az alapítványok tájékoztatásra kerültek.

**236/2024. (IX.26.) Kgy. sz. határozatában** a Közgyűlés kitüntető díjak adományozásáról döntött.

**Dr. Füzi Judit, a Polgármesteri Kabinet vezetője jelenti:** A kitüntetések a 2024. november 9. napján megtartott Szent Márton Napi Díjátadó Gálán átadásra kerültek.

**238/2024. (X.10.) Kgy. sz. határozatában** a Közgyűlés elfogadta a Polgármesteri Hivatal 2024. október 11. napjától hatályos Szervezeti és Működési Szabályzatát.

**Nagyné Dr. Gats Andrea, a Jogi és Képviselői Osztály vezetője jelenti:** A Polgármesteri Hivatal Szervezeti és Működési Szabályzata aláírásra került.

**252/2024. (X.10.) Kgy. sz. határozatában** a Közgyűlés Közbeszerzési Bíráló Bizottságot hozott létre és megválasztotta annak tagjait, valamint felhatalmazta a polgármestert és a jegyzőt az ennek megfelelően módosított Közbeszerzési Szabályzat aláírására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A Közbeszerzési Szabályzat 2024. október 18. napján aláírásra került.

**263/2024. (X.22.) Kgy. sz. határozatában** a Közgyűlés kiegészítést tett a Szombathelyi Tankerületi Központhoz tartozó általános iskolák 2025/2026. tanévre vonatkozó felvételi körzet tervezetéhez.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a Szombathelyi Tankerületi Központnak megküldésre került.

**265/2024. (X.22.) Kgy. sz. határozatában** a Közgyűlés egyetértett a korcsolyaoktatás 381/2022. (X.27.) Kgy. sz. határozattal megállapított szolgáltatási díjának emelésével az óvodák által szervezett többi szolgáltatás díjának változatlanul hagyása mellett.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat az óvodavezetőknek, a Szombathelyi Köznevelési GAMESZ-nek és a Szombathelyi Pingvinek Jégkorong Klubnak megküldésre került.

**273/2024. (X.22.) Kgy. sz. határozatában** a Közgyűlés elfogadta az Eötvös Loránd Tudományegyetem által benyújtott szakmai és pénzügyi beszámolót, és felkérte a polgármestert, hogy az Egyetem 2024/2025. tanévre vonatkozó támogatásának utalásáról intézkedjen.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** Az ELTE tájékoztatása és a 2024/2025. tanévre vonatkozó támogatás átutalása 2024. október 25. napján megtörtént.

**274/2024. (X.22.) Kgy. sz. határozatában** a Közgyűlés jóváhagyta a Szombathely Városi Vásárcsarnok igazgatói beosztásának betöltésére elkészített pályázati felhívást.

**Dr. Holler Péter, a Hatósági Osztály vezetője jelenti:** A pályázati felhívás közzétételre került.

**276/2024. (X.22.) Kgy. sz. határozatában** a Közgyűlés a Fő tér 15/B. alatti ingatlanra a Vasi Tekesportért Alapítvány részére ingyenes használat biztosításáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A használatba-adási megállapodás aláírásra került.

**280/2024. (X.22.) Kgy. sz. határozatában** a Közgyűlés felkérte a polgármestert bejelentés megtételére a Vas Vármegyei Építész Kamarához azon ügyekben, ahol Szombathely Megyei Jogú Város Helyi Építési Szabályzatáról szóló önkormányzati rendelet előírásainak megszegésével történt tervezés és annak alapján építés, annak érdekében, hogy a jövőben a tervezők a jogszabályoknak megfelelő terveket készítsenek, és ne hárítsák át a szabálytalan tervekből fakadó problémákat, felelősséget a városra.

**Sütő Gabriella, városi főépítész jelenti:** A levél a Vas Vármegyei Építész Kamarának megküldésre került.

**281/2024. (X.22.) Kgy. sz. határozatában** a Közgyűlés tudomásul vette a SZOVA NZrt. igazgatósági tagjának lemondását, és felhatalmazta a polgármestert az alapszabály módosításának aláírására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az alapszabály módosítása aláírásra került.

**282-294/2024. (X.22.) Kgy. sz. határozataiban** a Közgyűlés gazdasági társaságokat érintő személyi ügyekkel kapcsolatos döntéseket hozott.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozatok az érintett gazdasági társaságoknak megküldésre kerültek, a létesítő okiratok módosításainak aláírása megtörtént.

**295/2024. (X.22.) Kgy. sz. határozatában** a Közgyűlés kizárólagos és többségi önkormányzati tulajdonban lévő gazdasági társaságok ügyvezetőinek munkabérével, valamint az önkormányzat által alapított intézmények vezetőinek illetményével, illetve munkabérével kapcsolatos döntést hozott.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője és Vinczéné Dr. Menyhárt Mária, az Egészségügyi és Közszolgálati Osztály vezetője jelentik:** A határozatok az érintett gazdasági társaságoknak és intézményeknek megküldésre kerültek, a munkaszerződések és kinevezések aláírása megtörtént.

**296/2024. (X.22.) Kgy. sz. határozatában** a Közgyűlés a Vas Megyei Temetkezési Kft. ügyvezetője munkaszerződésének módosításáról döntött.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A munkaszerződés módosítása aláírásra került.

**298/2024. (X.22.) Kgy. sz. határozatában** a Közgyűlés egyetértett azzal, hogy a Vas Vármegyei Mérnöki Kamara a 11-es huszár út 40. szám előtti, 2262/3 hrsz.-ú közterületen felállítsa a Veres Gábor szobrászművész által Hollán Ernő emlékére készített köztéri alkotást.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a Vas Vármegyei Mérnöki Kamarának megküldésre került.

**299/2024. (X.22.) Kgy. sz. határozatában** a Közgyűlés egyetértett azzal, hogy az Önkormányzat 2025. évben is csatlakozzon a hátrányos helyzetű felsőoktatási hallgatók, illetőleg felsőoktatási tanulmányokat kezdeni kívánó fiatalok támogatására létrehozott Ösztöndíjrendszerhez, és felkérte a polgármestert, hogy gondoskodjon a pályázatnak az elfogadott feltételekkel történő kiírásáról.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A pályázat kiírásra került, a pályázatok benyújtásának határideje 2024. december 4. napja.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2024. november 20.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2024. (XI.28.) Kgy. számú határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 217/2024. (IX.26.) Kgy. számú határozat 2. pontja határidejének a 2024. decemberi Közgyűlésre történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Nagyné Dr. Gats Andrea, a Jogi és Képviselői Osztály vezetője)

**Határidő:** a 2. pontban foglaltak szerint